./data/phi0914/phi00142/phi0914.phi00142.perseus-lat1.xml
Titus Livius (Livy)
Ligustinus ex eo numero, qui tribunos appellaverant, a consule et ab tribunis       petiit, ut sibi paucis ad populum agere liceret  permissu omnium ita locutus       fertur   “ Sp Ligustinus tribus Crustuminae ex Sabinis sum oriundus, Quirites  pater mihi       iugerum agri reliquit et parvom tugurium, in quo natus educatusque sum; hodieque       ibi habito   cum primum in aetatem veni, pater       mihi uxorem fratris sui filiam dedit, quae secum nihil adtulit praeter       libertatem pudicitiamque et cum his fecunditatem, quanta vel in diti domo satis       esset   sex filii nobis, duae filiae sunt,       utraeque iam nuptae  filii quattuor togas virilis habent, duo praetextati sunt             miles sum factus P SulpicioC Aurelio consulibus  in eo exercitu, qui in Macedoniam est transportatus,       biennium miles  gregarius fui adversus Philippum regem; tertio anno virtutis causa mihi           T QuinctiusFlamininus decumum ordinem hastatum adsignavit   devicto Philippo Macedonibusque cum in Italiam portati ac dimissi essemus,       continuo miles voluntarius cum M Porcio consule in Hispaniam sum profectus   neminem omnium imperatorum, qui vivant, acriorem virtutis spectatorem ac       iudicem fuisse sciunt, qui et illum et alios duces longa militia experti sunt        hic me imperator dignum iudicavit, cui primum hastatum prioris centuriae       adsignaret   tertio iterum voluntarius miles       factus sum in eum exercitum, qui adversus Aetolos et Antiochum regem est missus        a M’ Acilio mihi primus princeps prioris centuriae est adsignatus   expulso rege Antiocho, subactis       Aetolis reportati sumus in Italiam, et deinceps bis quae annua merebant legiones       stipendia feci  bis deinde in Hispania militavi, semel Q FulvioFlacco , iterum Ti SempronioGraccho praetore   a Flacco inter ceteros,       quos virtutis causa secum ex provincia ad triumphum deducebat, deductus sum; a           Ti Graccho rogatus in provinciam ii   quater       intra paucos annos primum pilum duxi, quater et tricies virtutis causa donatus       ab imperatoribus sum, sex civicas coronas accepi  viginti duo stipendia annua in       exercitu emerita habeo et maior annis sum quinquaginta   quod si mihi nec stipendia omnia emerita essent,       necdum aetas vacationem daret, tamen, cum quattuor milites pro me uno vobis       dare, P Licini , possem, aecum erat me dimitti         sed haec pro causa mea dicta accipiatis velim: ipse me, quoad quisquam, qui       exercitus scribit, idoneum militem iudicabit, numquam sum excusaturus             ordine quo me dignum iudicent tribuni       militum, ipsorum est potestatis; ne quis me virtute in exercitu praestet, dabo       operam, et semper ita fecisse me et imperatores mei et qui una stipendia       fecerunt testes sunt   vos quoque aecum est, commilitones,       etsi  appellatione [vos] usurpatis ius, cum adulescentes nihil adversus       magistratuum senatusque auctoritatem usquam feceritis, nunc quoque in potestate       senatus ac consulum esse et omnia honesta loca ducere, quibus rem publicam       defensuri sitis   ” haec ubi dixit, conlaudatum multis verbis P Licinius consul ex contione in senatum duxit   ibi quoque ei ex auctoritate senatus gratiae actae tribunique militares in       legione prima primum pilum virtutis causa ei adsignarunt  ceteri centuriones       remissa appellatione ad dilectum oboedienter responderunt